Mirenia

Mirenia ország zászlaja

### **Elhelyezkedése:**

Mirenia országa az arcadiai kontinensen helyezkedik el. Keleti oldalán a tenger, nyugati oldalán a Víztörő hegység jelenti természetes határvonalait. Területe nagyrészt a mérsékelt régióhoz tartozik, de legdélebbi részei átnyúlnak a meleg-mérsékelt, illetve meleg éghajlatba is.

### **Történelme:**

Mikor az ősi birodalom területén beköszöntött az úgynevezett Végső Krízis időszaka, teljesen eluralkodott a káosz a területen. Ez hosszú évekig tartott, és az egyre növekvő elégedettség miatt egyes csoportok, az Apaho-k vezetésével kiváltak az országból, és elvándoroltak. A legenda szerint egy éjszaka, az egyik arisztokrata álmot látott. Apaho Hugo, (így hívták a illetékes személyt), álmában a Birodalom keleti részein barangolt. A tájat ködös sötétség fedte, a felhők szürkék voltak, és a Végső Krízisnek köszönhetően káosz uralkodott a területen. Hugo elkeseredetten a földre térdelt, összetette tenyereit, és istenéhez, Solhoz kezdett imádkozni. Ekkor aztán az előtte tornyosuló hegy ketté nyílt, utat adva a reményét vesztett Hugonak, és a kis ösvény végén megcsillant a fény. Az Apaho család családfője átsétált a keskeny úton, majd a másik oldalon csodát látott. Az ég kéknek látszott, a réteket bőség jellemette, friss vizű folyó szelte át a vidéket, és a fák is roskadoztak a gyümölcsöktől. Hugo ekkor már tudta, hogy ezt a helyet szeretné új hazájaként emlegetni, így mikor a Nap megcsillant ablakának üvegén, és ő felébredt, egyből nekilátott a készülődésnek, és másnap már meg is indult a négy család, az Apahok, az Imperiek, a Dielliek és a Silinniek, Apaho Hugo vezetésével a hegyeken túlra. Ott aztán letelepedtek. Először csak egy kisebb területen gazdálkodtak, ám pár évtizeddel később, mikor Apaho Ivo került a trónra, megindult a fejlődés kora. Kiépült egy, az uralkodóját szolgáló hadsereg, ennek köszönhetően elkezdtek terjeszkedni, emellett városokat építettek, és eszközeiket fejlesztették. A terjeszkedés velejárója volt hogy szembe kerültek a már a területen élő törzsekkel, akik közt aztán elkezdték a Birodalomból hozott, Sol Invictus vallást, a Nap imádatát terjeszteni, illetve rabszolgaként, és katonaként is alkalmazták az indiánokat. Így folytatódott hát a fejlődés, míg el nem érte az ország azon formáját, és méretét, mint ahogy az ma is megtalálható. A Birodalom keletkezése utáni IX. évszázadban uralkodott az utolsó Apaho a trónon. Az uralkodó halála nagyon váratlan érte az ország lakosságát. Kérdéses volt, hogy most, az utolsó Apaho halála után ki fogja örökölni a trónt, és ez a két trónjelölt, a Dielli családból származó Otto és az Imperi család fője, August közti viszályt eredményezett. Az országban belső trónharcok dúltak, a családok különböző ígéretekkel, és pénzzel próbálták maguk mellé vonni a katonákat. Ebben az időben nem tudtak akkora figyelmet fordítani a termelésre, ezért egy kisebb gazdasági csőd köszöntött be. A háború jó pár évet magába ölelt, de végül Dielli Otto nyerte el a trónt, és tömlöcbe záratta az Imperi család valahány tagját. Otto abszolút monarchiát épített ki, teljesen kezébe vette az ország irányítását, és annak fejlődésére kezdett koncentrálni. Az uralkodó nagy hangsúlyt fektetett a gazdaság, illetve a hadsereg irányába és támogatta a kutatásokat is. A Dielli család a fejlődés híve volt.

### **Jelenkor:**

Jelenleg is a Dielli család egyik tagja, Dielli Elric uralkodik Mirenia országán. Hatalma korlátlan, a rendi gyűlés jelentősége eltörpül az uralkodóé mellett. A korábbi trónharcok miatt a lakosság két részre van szakadva, annak kisebb része még mindig a korábbi, Imperi August által ígért rendszert követeli. Az uralkodó terve hogy fejlődést érjen el, és terjeszkedhessen országával.

### **Gazdasága:**

Gazdaságában legnagyobb szerepet a primer tehát a mezőgazdaság, illetve a szekunder szektor játszik, az ásványkincsek kitermelésével. Éghajlatának köszönhetően az ország földjein leginkább a burgonya-, szőlő-, és gabonatermesztés a leg meghatározóbb, illetve a juh és szarvasmarha tenyésztés, ám a déli területeken megjelenik a kakaóbabbal és a borssal való gazdálkodás is. Az uralkodó egy jobb kereskedelmi helyzetet is szeretne az országnak elérni.